KOMISIJOS REGLAMENTAS (EB) Nr. 502/2006
2006 m. kovo 28 d.
dėl kai kurių Alpių ir kalnų veislių bulių, karvių bei telyčių, išskyrus skerstinus gyvulius, importo teisių perskirstymo, remiantis Reglamento (EB) Nr. 1081/1999 nuostatomis
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama i 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1),
atsižvelgdama į 1999 m. gegužės 26 d. Komisijos reglamentą (EB) Nr. 1081/1999, atidarantį kai kurių Alpių ir kalnų veislių bulių, karvių bei telyčių, išskyrus skerstinus gyvulius, importo tarifines kvotas, numatantį tokių kvotų administravimą ir panaikinantį Reglamentą (EB) Nr. 1012/98, ir iš dalies pakeičiantį Reglamentą (EB) Nr. 1143/98 (2), ir ypač į jo 9 straipsnio 3 dalį,
kadangi:
Reglamento (EB) Nr. 1081/1999 1 straipsnyje numatoma laikotarpiui nuo 2005 m. liepos 1 d. iki 2006 m. birželio 30 d. atidaryti dvi tarifines kvotas, kurių kiekvieną sudaro 5 000 vienetų kai kurių Alpių ir kalnų veislių bulių, karvių bei telyčių, išskyrus skerstinus gyvulius. To Reglamento 9 straipsnyje numatyta, kad kiekvienos šių kvotų kiekiai, dėl kurių iki 2006 m. kovo 15 d. nebuvo pateikta paraiškos importo licencijai gauti, bus perskirstomi,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1081/1999 9 straipsnio 1 dalyje nurodyti kiekiai yra:
-
4 163 vienetai serijos numeriui 09.0001,
-
3 458 vienetai serijos numeriui 09.0003.
2 straipsnis
Šis reglamentas įsigalioja 2006 m. kovo 29 d.
Visas šis reglamentas yra privalomas ir tiesiogiai taikomas visose valstybėse narėse.
Priimta Briuselyje, 2006 m. kovo 28 d.